เจ้าหญิงลัลลา ซัลมา

เจ้าหญิงลัลลา ซัลมา (; เบอร์เบอร์: ⵍⴰⵍⵍⴰ ⵙⵍⵎⴰ) หรือพระนามเดิมว่า ซัลมา เบนนานี (; ประสูติ 10 พฤษภาคม พ.ศ. 2521) เป็นอดีตเจ้าหญิงพระชายาราชอาณาจักรโมร็อกโก : การเยือนที่สำคัญ . กระทรวงการต่างประเทศ (ประเทศไทย)พระองค์แรกในสมเด็จพระราชาธิบดีมุฮัมมัดที่ 6 พระมหากษัตริย์แห่งโมร็อกโกพระองค์ปัจจุบัน ถือเป็นเจ้าหญิงพระชายาพระองค์แรกของประวัติศาสตร์โมร็อกโกที่รับการสถาปนาขึ้นเป็นเจ้านายชั้นรอยัลไฮนิสProfile , nettyroyal.nl; accessed 20 September 2014. แต่หลังเจ้าหญิงลัลลา ซัลมา ไม่ปรากฏพระองค์อย่างเป็นทางการมาตั้งแต่เดือนธันวาคม พ.ศ. 2560 เป็นต้นมา ทำให้การคาดเดากันว่าสมเด็จพระราชาธิบดีกับเจ้าหญิงพระชายาทรงหย่าร้างกัน

 พระประวัติ 
 พระประวัติตอนต้นและการศึกษา 
เจ้าหญิงลัลลา ซัลมา มีพระนามเดิมว่า ซัลมา เบนนานี ประสูติเมื่อวันที่ 10 พฤษภาคม พ.ศ. 2521 ณ เมืองแฟ็ส ประเทศโมร็อกโก ในครอบครัวชนชั้นกลางระดับสูง เป็นธิดาของเอลฮัจญ์ อับเดลฮามิด เบนนานี กับไนมา เบนเซาดาThe Alawi Dynasty – Genealogy – website The Royal Ark พระชนกเป็นครูระดับมัธยมศึกษาในเมืองแฟ็ส ส่วนพระชนนีเสียชีวิตไปเมื่อพระองค์มีพระชันษาได้สามปี ลัลลา ซัลมา และเมเรียม (Meriem) น้องสาว (ต่อมาได้เป็นแพทย์หญิง) จึงอยู่การดูแลของฟัตมา อับเดลลาวี มาอ์เน (Fatma Abdellaoui Maâne) ผู้เป็นยาย ขณะพระองค์ประทับอยู่ในกรุงราบัต ทรงอาศัยร่วมกับพระญาติชื่อ ไซรอ (Saira) โดยทั้งสองจะออกไปไหนด้วยกันเสมอ ทั้งนี้สายสกุลเบนนานีของพระองค์ สืบเชื้อสายมาจากชาวยิวในเมืองแฟ็สที่เข้ารีตศาสนาอิสลามMiller, Susan Gilson (auth).  "The Bannānī family of Morocco were originally converts to Islam from Judaism, who belonged to a social category known as bildiyyīn (“people of the town”)... In 2002 Salmā Bannānī (b. 1978) of the Fez branch of the family, a computer engineer by profession, married King Muḥammad VI (who ascended the throne in 1999) and became the first wife of a Moroccan ruler to be given a royal title." และไม่ได้สืบสันดานมาจากชาวเบอร์เบอร์ ขณะที่ลัลลา ซัลมา ทรงระบุพระองค์ว่าเป็นชาวเบอร์เบอร์มาโดยตลอด

เจ้าหญิงลัลลา ซัลมา ทรงเข้ารับการศึกษาจากลีเซฮะซันที่ 2 () และลีเซมูลัยยูซุฟ () ซึ่งทั้งสองต่างเป็นโรงเรียนเอกชน ก่อนเข้าศึกษาระดับอุดมศึกษาที่วิทยาลัยสารสนเทศและการวิเคราะห์ระบบแห่งชาติ () จนสำเร็จการศึกษาสาขาวิศวกรรมศาสตร์ (คอมพิวเตอร์) ในปี พ.ศ. 2543 โดยพระองค์มีคะแนนสูงสุดในปีนั้น

เจ้าหญิงลัลลา ซัลมา สามารถรับสั่งภาษาอาหรับ และภาษาฝรั่งเศส ภายหลังพระองค์ศึกษาภาษาสเปนเพิ่มเติมอีกภาษาหนึ่ง

 อภิเษกสมรส 
พระองค์พบกับสมเด็จพระราชาธิบดีมุฮัมมัดที่ 6 ครั้งแรกในงานเลี้ยงเมื่อปี พ.ศ. 2542 ขณะที่พระองค์ทำงานบริการสารสนเทศด้านวิศวกรรมในโอเอ็นเอกรุป (ONA Group) ที่พระราชวงศ์โมร็อกโกถือหุ้นส่วนใหญ่ สมเด็จพระราชาธิบดีมุฮัมมัดที่ 6 ทรงหมั้นหมายกับซัลมาเมื่อวันที่ 12 ตุลาคม พ.ศ. 2544 ต่อมาได้จัดพระราชพิธีราชาภิเษกสมรสเมื่อวันที่ 20 มีนาคม พ.ศ. 2545 และพระราชพิธีฉลองราชาภิเษกสมรสเมื่อวันที่ 12–13 กรกฎาคม พ.ศ. 2545 ณ พระราชวังในราบัต ซัลมาได้รับการสถาปนาให้พระอิสริยยศเป็น เจ้าหญิงลัลลา ซัลมา พระชายา ในปีเดียวกัน มีพระราชโอรสและพระราชธิดา 2  พระองค์ คือ
 เจ้าชายมูลัย ฮะซัน มกุฎราชกุมารแห่งโมร็อกโก (8 พฤษภาคม พ.ศ. 2546)
 เจ้าหญิงลัลลา เคาะดีญะฮ์ (28 กุมภาพันธ์ พ.ศ. 2550)

การอภิเษกสมรสครั้งนี้ถือเป็นการสมรสต่อสาธารณชนเป็นครั้งแรกของประวัติศาสตร์โมร็อกโก และเป็นพระชายาพระองค์แรกของกษัตริย์โมร็อกโกที่ได้รับพระอิสริยยศเป็น เจ้าหญิงลัลลา ซัลมา ซึ่งตามพระราชธรรมเนียมดั้งเดิม จะออกนามของพระชายาในกษัตริย์โมร็อกโกว่า "พระชนนีของพระราชบุตร" และปกปิดข้อมูลส่วนพระองค์ของเจ้าฝ่ายในต่อสาธารณชน นอกจากนี้ลัลลา ซัลมา มาจากสกุลที่ต่ำต้อย และไม่ได้มาจากสายสกุลที่มีชื่อเสียง ซึ่งโดยปรกติเจ้านายโมร็อกโกจะมีธรรมเนียมการเสกสมรสกับเผ่าซาเยน ซึ่งเป็นชาวเบอร์เบอร์ชั้นสูง ด้วยเหตุนี้การอภิเษกสมรสกับลัลลา ซัลมา ซึ่งเป็นหญิงสามัญชนที่ไม่มีเชื้อสายเบอร์เบอร์ หรือเป็นธิดาของหัวหน้าเผ่าเบอร์เบอร์ นับเป็นเรื่องใหม่ของประวัติศาสตร์โมร็อกโกหลังได้รับเอกราช ทำให้มุมมองเกี่ยวกับการอภิเษกสมรสกับบุคคลสำคัญของเผ่าเบอร์เบอร์เพื่อสร้างพันธมิตรกับราชสำนักนั้นกลายเป็นเรื่องพ้นสมัยไป

 ทรงหย่า 
สื่อบางแหล่งให้ข้อมูลว่า สมเด็จพระราชาธิบดีมุฮัมมัดที่ 6 กับเจ้าหญิงลัลลา ซัลมา ทรงหย่าร้างกันใน พ.ศ. 2561 โดยเจ้าหญิงลัลลา ซัลมา ปรากฏพระองค์เป็นครั้งสุดท้ายในการประกอบพระกรณียกิจที่ศูนย์เนื้องอกวิทยาในฐานะองค์ประธานมูลนิธิลัลลา ซัลมา เพื่อต่อต้านโรคมะเร็ง เมื่อวันที่ 15  เมษายน พ.ศ. 2562  และเจ้าหญิงลัลลา ซัลมา ปรากฏพระองค์อีกครั้งร่วมกับพระราชโอรส-ธิดาบริเวณเซ็นทรัลพาร์ก นิวยอร์ก ท่ามกลางการอารักขาของเหล่าบอดีการ์ดหลายนาย เมื่อเดือนกันยายน พ.ศ. 2562 จากการที่พระองค์ห่างหายไปจากสายตาของสาธารณชน สื่อบางแห่งตั้งฉายาให้เจ้าพระองค์ว่า "เจ้าหญิงผี" (Ghost Princess)

 พระกรณียกิจ 
แม้ว่าเจ้าหญิงลัลลา ซัลมา จะเป็นเจ้านายฝ่ายในพระองค์แรก ๆ ที่มีบทบาทต่อสาธารณชนมากกว่าฝ่ายในรุ่นก่อน ตามพระราชประสงค์ของสมเด็จพระราชาธิบดีมุฮัมมัดที่ 6 ที่สนับสนุนบทบาทของสตรี และยกย่องพระชายายิ่งกว่ากษัตริย์รุ่นก่อน แต่กระนั้นข้อมูลส่วนพระองค์กลับไม่เป็นที่ทราบมากนัก ทั้งนี้พระองค์ทรงออกมาประกอบพระกรณียกิจแบ่งเบาพระราชภาระของพระราชสวามีอยู่เนืองนิจ เช่น การสนับสนุนมูลนิธิต่อต้านมะเร็ง และงานเทศกาลดนตรีศักดิ์สิทธิ์เมืองแฟ็ส เป็นต้นThe Royal Order of Sartorial Splendor: Princess Lalla Salma Gets Ethereal. Orderofsplendor.blogspot.co.uk (4 June 2010); retrieved 9 April 2012.

ในปี พ.ศ. 2549 พระองค์เสด็จเป็นผู้แทนพระองค์ในพระราชพิธีฉลองสิริราชสมบัติครบ 60 ปีของไทย และในปี พ.ศ. 2554 ได้เสด็จเป็นผู้แทนพระองค์ในพระราชพิธีเสกสมรสระหว่างเจ้าชายวิลเลียมกับแคเธอริน มิดเดิลตัน ของสหราชอาณาจักรThe Royal Order of Sartorial Splendor: Royal Fashion Awards: Foreign Royals at the Duke & Duchess of Cambridge's Wedding. Orderofsplendor.blogspot.co.uk (29 April 2011); retrieved 9 April 2012. 

นอกจากนี้ทรงก่อตั้งมูลนิธิต่อต้านโรคมะเร็งภายในประเทศLalla Salma Association Against Cancer  – website UICC

 พระเกียรติยศ 
 พระอิสริยยศ 
 พ.ศ. 2521–2546 : นางสาวซัลมา เบนนานี
 พ.ศ. 2546–2561 : เจ้าหญิงลัลลา ซัลมา พระชายา
 พ.ศ. 2561–ปัจจุบัน : เจ้าหญิงลัลลา ซัลมา

 เครื่องราชอิสริยาภรณ์ 
 ต่างประเทศ
  เบลเยียม : เครื่องราชอิสริยาภรณ์เลโอโปลด์ที่ 2 ชั้นสายสะพาย (5 ตุลาคม 2547)
  สเปน : เครื่องราชอิสริยาภรณ์อีซาเบลลาชาวคาทอลิก ชั้นสายสะพาย (14 มกราคม 2548)Boletín Oficial del Estado

 อ้างอิง 

 แหล่งข้อมูลอื่น 

 เว็บไซต์ส่วนพระองค์

หมวดหมู่:เจ้าหญิงโมร็อกโก
หมวดหมู่:บุคคลจากแฟ็ส